आठ प्रमुख उद्योगों का संयुक्त सूचकांक सितंबर 2021 के सूचकांक की तुलना में सितंबर 2022 में 7.9 प्रतिशत  बढ़ा। सीमेंट, कोयला, उर्वरक, बिजली, स्टील और रिफाइनरी उत्पाद उद्योगों का उत्पादन सितंबर 2022 में पिछले वर्ष की इसी अवधि की तुलना में बढ़ा है। आईसीआई चयनित आठ प्रमुख उद्योगों में उत्पादन के संयुक्त और व्यक्तिगत प्रदर्शन को मापता है जिसमें कोयला, कच्चा तेल, प्राकृतिक गैस, रिफाइनरी उत्पाद, उर्वरक, इस्पात, सीमेंट और बिजली आदि शामिल हैं। आठ प्रमुख उद्योगों में औद्योगिक उत्पादन सूचकांक  में शामिल मदों के भारांक का 40.27 प्रतिशत शामिल रहता है। वार्षिक एवं मासिक सूचकांकों तथा विकास दर के विवरण क्रमशः परिशिष्ट 1 और 2 में उपलब्ध कराए गए हैं।
जून 2022 के लिए आठ प्रमुख उद्योगों के सूचकांक की अंतिम वृद्धि दर को इसके अनंतिम स्तर 12.7 प्रतिशत से संशोधित कर 13.1 प्रतिशत कर दिया गया है। अप्रैल-सितंबर 2022-23 के दौरान आईसीआई की वृद्धि दर पिछले वित्त वर्ष की समान अवधि की तुलना में 9.6 प्रतिशत  थी।
आठ प्रमुख उद्योगों के सूचकांक का सारांश नीचे दिया गया है:
कोयला-कोयला उत्पादन  सितंबर, 2022 में सितंबर, 2021 की तुलना में 12.0 प्रतिशत बढ़ा। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 21.0 प्रतिशत बढ़ा है।
कच्चे तेल-कच्चे तेल का उत्पादन  सितंबर, 2022 में सितंबर, 2021 की तुलना में 2.3 प्रतिशत कम हो गया। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 1.3 प्रतिशत कम हुआ।
प्राकृतिक गैस - प्राकृतिक गैस का उत्पादन  सितंबर, 2022 में सितंबर, 2021 की तुलना में 1.7 प्रतिशत घट गया। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 1.8 प्रतिशत बढ़ा है।
पेट्रोलियम रिफाइनरी उत्पाद-पेट्रोलियम रिफाइनरी उत्पादन  सितंबर, 2022 में सितंबर, 2021 की तुलना में 6.6 प्रतिशत बढ़ा। इसका संचयी सूचकांक अप्रैल से सितंबर, 2022-23 के दौरान पिछले की इसी अवधि की तुलना में 10.1 प्रतिशत बढ़ा है।
उर्वरक-उर्वरक उत्पादन  सितंबर, 2022 में सितंबर, 2021 की तुलना में 11.8 प्रतिशत बढ़ा। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 11.5 प्रतिशत बढ़ा।
इस्पात -सितंबर, 2022 में इस्पात उत्पादन  सितंबर, 2021 की तुलना में 6.7 प्रतिशत बढ़ा। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 6.4 प्रतिशत बढ़ा।
सीमेंट- सितंबर, 2022 में सीमेंट उत्पादन  सितंबर, 2021 की तुलना में 12.1 प्रतिशत बढ़ा। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 10.9 प्रतिशत बढ़ा।
बिजली- सितंबर, 2022 में बिजली उत्पादन में सितंबर, 2021 की तुलना में 11.0 प्रतिशत की वृद्धि हुई। इसका संचयी सूचकांक अप्रैल से सितंबर, 2022-23 के दौरान पिछले वर्ष की इसी अवधि की तुलना में 10.7 प्रतिशत बढ़ा।
नोट 1: जुलाई, 2022, अगस्त, 2022 और सितंबर, 2022 के आंकड़े अनंतिम हैं। स्रोत एजेंसियों के अद्यतन आंकड़ों के अनुसार प्रमुख उद्योगों के सूचकांकों को संशोधित/अंतिम रूप दिया जाता है।
नोट 2 : अप्रैल 2014 से, बिजली उत्पादन डाटा में नवीकरणीय स्रोतों से डाटा भी शामिल किए जाते हैं।
नोट 3 : ऊपर इंगित उद्योग वार भारांक आईआईपी से प्राप्त एकल उद्योग भारांक हैं और 100 के बराबर आईसीआई के संयुक्त भारांक के अनुपात के आधार पर प्रदर्शित किए जाते हैं।
नोट 4 : मार्च 2019 से, परिष्कृत स्टील के उत्पादन के भीतर ‘काल्ड रौल्ड  क्वायल्स' मद के तहत हौट रौल्ड पिकल्ड एंड आयल्ड  नामक एक नए स्टील उत्पाद को भी शामिल किया गया है।
नोट 5 : अक्टूबर, 2022 के लिए सूचकांक बुधवार 30 नवंबर 2022 को जारी किया जाएगा।
परिशिष्ट I
आठ प्रमुख उद्योगों का निष्पादन
वार्षिक सूचकांक एवं वृद्धि दर
आधार वर्ष: 2011-12 = 100
सूचकांक